《次韵翰林周尧佐先生咏雪禁体 其五》
明代·童轩

灏气瀰漫六合同，半兼寒雨半随风。连朝流水成新冻，一夜青山失旧峰。

广野兔迷高下窟，长途人断去来踪。渔村僧舍无边景，都入先生赋咏中。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。